Ensimmäisenä asiaa linjannut Pohjois-Suomen hallinto-oikeus katsoo, että kirkon kanta avioliittoon on vielä sääntelemätön, joten papille ei voi antaa varoitusta.

Pohjois-Suomen hallinto-oikeus on kumonnut papille määrätyn varoituksen homoparin vihkimisestä avioliittoon. Kyseessä on ensimmäinen hallinto-oikeuden päätös asiassa.

Hallinto-oikeuden mukaan papille ei voi antaa varoitusta, koska kirkkolakiin tai kirkkojärjestykseen ei ole lisätty säännöstä vihittävän pariskunnan sukupuolesta. Tällainen muutos olisi pitänyt tehdä sen jälkeen kun homoparien avioliitot mahdollistava avioliittolaki tuli voimaan maaliskuussa 2017.